এমপি মোজাম্মেলকে শেষবারের মতো দেখতে হাজারো মানুষের ঢল
বাগেরহাট-৪ (মোরেলগঞ্জ-শরণখোলা) আসনের সংসদ সদস্য ও সাবেক প্রতিমন্ত্রী ডা. মোজাম্মেল হোসেনের লাশ শুক্রবার দুপুর ১ টায় বাগেরহাট শেখ হেলাল উদ্দিন স্টেডিয়ামে বাংলাদেশ বিমান বাহিনীল হেলিকপ্টারে করে পৌঁছায়। এ সময় তাকে একনজর দেখতে হাজারো মানুষের ঢল নামে।  







এর আগে জেলা আওয়ামী লীগ ও জেলা প্রশাসনসহ সর্বস্তরের মানুষ স্টেডিয়ামে জড়ো হয়ে অপেক্ষা করতে থাকেন। 




লাশবাহী গাড়িতে করে স্টেডিয়াম থেকে রেলরোড দলীয় কার্যালয়ে নিয়ে যাওয়া হয়। সেখানে সর্বস্তরের মানুষ তার কফিনে ফুল দিয়ে শেষ শ্রদ্ধা নিবেদন করেন।  জেলা আওয়ামী লীগের সাধারণ সম্পাদক শেখ কামরুজ্জামানের নেতৃত্বে ফুলেল শ্রদ্ধা জানান দলীয় নেতা কর্মীরা। 
এর পরপরই জেলা প্রশাসক মো. মামুনুর রশীদ, জেলা পুলিশ সুপার পংকজ চন্দ্র রায়, সদর উপজেলা চেয়ারম্যান সরদার নাসির উদ্দিন, সরকারি পিসি কলেজ, জেলা ক্রীড়া সংস্থাসহ বিভিন্ন সামাজিক ও রাজনৈতিক সংগঠনের পক্ষথেকে শ্রদ্ধা জানান। এখানে উপস্থিত হয় সাধারণ জনতাও তারা প্রিয় এই মানুষটিকে এক নজর দেখার চেষ্টা করেন। 
পরে শহরের আমলাপাড়া এলাকার নিজ বাড়িতে নেয়া হয় তার মরদেহ। সেখান থেকে দুপুর ২ টায় আবার শেখ হেলাল উদ্দিন স্টেডিয়ামে গার্ডঅফ অর্নাার ও জানাজার নামাজের পর লাশ মাইক্রোযোগে তার নিজ নির্বাচনী এলাকা মোড়েলগঞ্জ উপজেলার এসিলাহা স্কুল মাঠে নেয়া হয়। সেখানে জানাজা শেষে জন্মস্থান কচুবুনিয়ায় আসরের নামাজবাদ জানাজা শেষে পারিবারিক কবরস্থানে দাফন করা হবে।

বাগেরহাট-৪ (মোরেলগঞ্জ-শরণখোলা) আসনের সংসদ সদস্য ও সাবেক প্রতিমন্ত্রী ডা. মোজাম্মেল হোসেনের লাশ শুক্রবার দুপুর ১ টায় বাগেরহাট শেখ হেলাল উদ্দিন স্টেডিয়ামে বাংলাদেশ বিমান বাহিনীল হেলিকপ্টারে করে পৌঁছায়।এ সময় তাকে একনজর দেখতে হাজারো মানুষের ঢল নামে।